**FAQ**

**PERMOHONAN KELULUSAN TEKNIKAL DAN PEMANTAUAN PROJEK ICT AGENSI SEKTOR AWAM**

| **BIL**  | **SOALAN** | **JAWAPAN** | **KATEGORI PROJEK****i. Pembangunan Sistem**  **Aplikasi****ii. Perkakasan****iii. Perisian****iv. Rangkaian****v. Perkhidmatan****vi. Umum** |
| --- | --- | --- | --- |
| 1 | Apakah rujukan pekeliling yang dijadikan panduan bagi permohonan kelulusan teknikal dan pemantauan projek ICT agensi Sektor Awam? | Surat Pekeliling Am (SPA) Bilangan 3 Tahun 2015 Garis Panduan Permohonan Kelulusan Teknikal dan Pemantauan Projek Teknologi Maklumat Dan Komunikasi (ICT) Agensi Sektor Awam. | Umum |
| 2 | Apakah skop dan had nilai kelulusan JTISA? | Skop dan had nilai projek ICT yang ditetapkan JTISA seperti berikut:1. Pembangunan sistem aplikasi: Projek bernilai RM1 juta atau lebih;
2. Perkakasan: Projek bernilai RM5 juta atau lebih;
3. Perisian: Projek bernilai RM5 juta atau lebih;
4. Rangkaian dan peralatan rangkaian: Projek bernilai RM5 juta atau lebih;
5. Perkhidmatan ICT: Projek bernilai RM5 juta atau lebih;
6. Gabungan (a) hingga (e): Projek bernilai RM5 juta atau lebih; dan
7. Gabungan (a) hingga (e) yang dilaksanakan bersama dengan projek fizikal: Projek bernilai RM5 juta atau lebih.
 | Umum |
| 3 | Berapa lama tempoh sah laku surat kelulusan JTISA? | Tempoh sah laku adalah tiga (3) tahun dari tarikh surat kelulusan JTISA. | Umum |
| 4 | Adakah terdapat keperluan bagi agensi berstatus *Government Link Company* (GLC) memohon kelulusan JTISA? | Tidak. Syarikat Pelaburan Berkaitan Kerajaan/ Government- Linked Investment Companies (GLIC) dan Syarikat Berkaitan Kerajaan/ Government- Linked Companies (GLC) merupakan Badan Tidak Berkanun.  | Umum |
| 5 | Sekiranya terdapat perubahan skop atau kos atau tempoh projek bagi projek yang telah diluluskan oleh JTISA, adakah agensi perlu mengangkat permohonan kelulusan perubahan ini? | 1. Projek yang telah mendapat kelulusan teknikal JPICT/JTISA dan berlaku perubahan skop dan/atau kos melebihi kos projek diluluskan **perlu memohon semula** kelulusan teknikal JPICT/ JTISA; dan
2. Projek yang telah mendapat kelulusan teknikal JPICT/JTISA dan berlaku perubahan spesifikasi, kuantiti dan tempoh projek, **perlu dimaklumkan** secara rasmi kepada JPICT/JTISA.
 | Umum |
| 6 | Adakah terdapat keperluan kelulusan teknikal JTISA sebelum permohonan peruntukan Rancangan Malaysia *Rolling Plan* dimohon daripada EPU? | Tidak perlu. JPICT Kementerian boleh membuat penyelarasan permohonan diperingkat Kementerian.  | Umum |
|  7 | Adakah pelanjutan kontrak perkhidmatan sewaan/langganan di agensi perlu mendapat kelulusan JTISA? | Tidak perlu, sekiranya tidak melibatkan perubahan skop asal. | Perkhidmatan |
| 8  | Adakah skop projek penyelenggaraan memerlukan kelulusan teknikal JTISA? | Tidak perlu. JPICT Kementerian/Agensi perlu memantau pelaksanaan projek ini. | Umum |